CELEX: 62015TN0292
Language: lv
Date: 2015-06-03 00:00:00
Title: Lieta T-292/15: Prasība, kas celta 2015. gada 3. jūnijā – Vakakis/Komisija

7.9.2015   
            
            
               LV
            
            
               Eiropas Savienības Oficiālais Vēstnesis
            
            
               C 294/73
            
         Prasība, kas celta 2015. gada 3. jūnijā – Vakakis/Komisija
   (Lieta T-292/15)
   (2015/C 294/88)
   Tiesvedības valoda – angļu
   
      Lietas dalībnieki
   
   
      Prasītāja: Vakakis International – Symvouloi gia Agrotiki Anaptixi AE (Atēnas, Grieķija) (pārstāvji – B. O’Connor, Solicitor, S. Gubel un E. Bertolotto, advokāti)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atzīt, ka Komisijai atbilstoši LESD 340. pantam ir jāatlīdzina visi zaudējumi, kas prasītājai radušies Komisijas prettiesiskas rīcības dēļ attiecīgā publiskā iepirkuma procedūrā, tostarp:
               
                           —
                        
                        
                           dalības vispārīgā konkursa norisē izdevumi un izmaksas;
                        
                     
                           —
                        
                        
                           konkursa norises tiesiskuma apstrīdēšanas izmaksas;
                        
                     
                           —
                        
                        
                           zaudētā peļņa;
                        
                     
                           —
                        
                        
                           zaudētās iespējas;
                        
                     
         
               —
            
            
               piespriest Komisijai atlīdzināt šīs instances tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza trīs pamatus.
   
               1.
            
            
               Ar pirmo pamatu tiek apgalvots, ka, atbilstoši nepārraudzīdama līguma slēgšanas tiesību piešķiršanas procedūru un pienācīgi neizmeklēdama un nesniegdama visu un pilnīgu informāciju par izmeklēšanu, pamatojoties uz Vakakis iesniegto sūdzību, Komisija ir pārkāpusi vienlīdzīgas attieksmes, labas pārvaldības un tiesiskās paļāvības aizsardzības principus, kas kodificēti Padomes Regulā Nr. 1605/2002 (“Finanšu regula”) un Eiropas Savienības Ārējo darbību līgumu slēgšanas procedūru praktiskajās vadlīnijās (“PRAG”).
            
         
               2.
            
            
               Ar otro pamatu tiek apgalvots, ka prasītājai tikuši nodarīti zaudējumi Komisijas sliktas pārvaldības un lēmuma piešķirt līguma slēgšanas tiesības sabiedrībai Agriconsulting dēļ.
            
         
               3.
            
            
               Ar trešo pamatu tiek apgalvots, ka prasītājai tikuši nodarīti zaudējumi Komisijas sliktas pārvaldības un Savienības vispārējo vienlīdzīgas attieksmes, labas pārvaldības un tiesiskās paļāvības aizsardzības principu, kā arī Finanšu regulas 94. panta un PRAG 2.3.6. iedaļas pārkāpuma dēļ.